Amber Heard

Amber Laura Heard (født 1986) er en amerikansk skuespiller.  

Etter flere små roller i film og TV hadde Heard sin første hovedrolle i skrekkfilmen All the Boys Love Mandy Lane (2006). Hun ble først kjent for sine biroller i actionfilmen Never Back Down (2008) og komedien Pineapple Express (2008). I de påfølgende årene var hun med i filmer som The Joneses (2009), The Ward (2010), The Rum Diary (2011), Drive Angry (2011), Machete Kills (2013) og Magic Mike XXL (2015). I 2017 ble Heard med i DC Extended Universe som den atlantiske dronningen Mera i superheltfilmene Justice League (2017), Aquaman (2018) og Zack Snyder's Justice League (2021). I tillegg til skuespill, har Heard vært en global talsperson for kosmetikkgiganten L'Oréal siden 2018. Heard var gift med skuespilleren Johnny Depp fra 2015 til 2017. Deres skilsmisse vakte betydelig medieoppmerksomhet da hun hevdet at Depp hadde vært voldelig gjennom det meste av forholdet deres. Depp saksøkte Heard for ærekrenkelse i 2019, etter at hun skrev en kronikk om å være et kjent offer for vold i nære relasjoner. Han reiste også sak i England mot utgiverne av The Sun, for å ha fremsatt uriktige beskyldninger mot ham da de publiserte Heards kronikk. I 2020 avsa High Court of Justice of England and Wales i saken mellom Depp og The Sun. Depp tapte saken. Retten fant at i henhold til sivilprosessuelle regler var det ført tilstrekkelig bevis for at flertallet av Heards anklager mot Depp medførte riktighet.

 Oppvekst 
Heard er født og oppvokst i Austin i Texas. Hennes foreldre er Patricia Paige (pikenavn Parsons), en internetforsker (1956–2020), og David Clinton Heard (født 1950), som eide et lite byggefirma. Hun har også en yngre søster, Whitney. Heards far jobbet med hester på fritiden, og hun vokste opp med å ri hester, jakte og fiske med han. Hun var også med i skjønnhetskonkurranser, men som voksen har hun sagt at hun ikke lenger kan «støtte objektiviseringen». I en alder av 17 år følte Heard seg ikke lenger komfortabel i «konservative, gudfryktige Texas» og droppet ut av den katolske skolen hun gikk på for å førsøke seg på en skuespillerkarriere i Los Angeles. Hun fullførte til slutt skolen gjennom et hjemmestudiekurs.

 Karriere 
 2003–2007: Tidlige roller 
Heards første roller var i to musikkvideoer, Kenny Chesneys «There Goes My Life» og Eisleys «I Wasn't Prepared», og gjesteopptredener i TV seriene Jack & Bobby (2004), The Mountain (2004) og The O.C. (2005). Hun fikk sin første rolle i film i sportsdramaet Friday Night Lights (2004), etterfulgt av roller i Drop Dead Sexy (2005), North Country (2005), Side FX (2005), Price to Pay (2006), Alpha Dog (2006) og Spin (2007) og i en gjesterolle i en episode av politidramet Criminal Minds. Heard fikk sin første hovedrolle i den ukonvensjonelle slasher-filmenAll the Boys Love Mandy Lane, som hadde premiere på Toronto internasjonale filmfestival i 2006, men ble ikke gitt ut i Europa før i 2008 og i USA før i 2013 på grunn av distribusjonsproblemer.

I 2007 spilte Heard en av hovedkaraktere i tenåringsdramaet Hidden Palms på The CW, som kanalen ville skulle erstatte sommerrepriser av andre serier rettet mot tenåringer. TV-serien hadde premiere i USA i mai 2007 og fikk blandede anmeldelser og lave seertall, noe som førte til at kanalen kun sendte åtte av de tolv planlagte episodene før de kansellerte serien. Serien hadde premiere i Norge 12. august 2007 på TV3.http://www.tvnytt.no/07298.php Samme året var Heard med i kortfilmen Day 73 with Sarah, i tenåringsdramaet Remember the Daze og i en episode av Showtime serien Californication.

 2008–2016: Gjennombrudd 
Heard fikk sitt gjennombrudd i 2008 med biroller i en «stoner»-film produsert av Judd Apatow med tittelen Pineapple Express og i kampsport-dramaet Never Back Down; begge filmene slo godt an. Hun var også med i en filmatisert versjon av Bret Easton Ellis' novellesamling The Informers (2008), men filmen gjorde det ikke bra hos kritikerne. Det neste året var Heard med i filmen The Joneses (2009) sammen med David Duchovny og Demi Moore; Variety skrev at Heard «stjeler showet» fra Moore. Bortsett fra en liten rolle i suksessen Zombieland (2009), var Heards filmer på denne tiden enten independent-filmer som kun fikk begrenset utgivelse —ExTerminators (2009), The River Why (2010), And Soon the Darkness (2010)— eller skrekkfilmer —The Stepfather (2009) og The Ward..

Heards første film i 2011 var Drive Angry, en overnaturlig actionthriller med Nicolas Cage. Filmen fikk for det meste dårlige anmeldelser og var ingen suksess hos publikum, men filmkritikeren Roger Ebert skrev at hun gjorde det beste hun kunne ut av rollen sin, en servitør som blir viklet inn i en udødelig manns oppdrag om å redde datteren sin fra en kult. Tidlig i 2011 var Heard også med i en episode av den britiske TV serien Top Gear. Neste rolle var i NBCs The Playboy Club, en krimdramaserie om den opprinnelige Playboy-nattklubben i 1960-tallets Chicago. Etter dårlige anmeldelser, dårlige seertall og protester fra både feminister og konservative grupper, ble serien innstilt etter at kun tre episoder hadde blitt sendt. Heards tredje rolle i 2011 var i filmen The Rum Diary (2011), der hun spilte kjæresten til hovedpersonen, som ble spilt av Johnny Depp – filmen var basert på Hunter S. Thompsons bok med samme tittel. Filmen var ikke en kommersiell suksess og fikk blandet mottagelse blant anmelderne, som mente Heards rollefigur var underutviklet. I 2011 var Heard også med i reklamekampanjer for motemerket Guess.

Heards neste filmroller var i thrilleren Paranoia (2013), actionfilmen Machete Kills (2013) og satiren Syrup (2013). Ingen av dem slo an, verken blant kritikerene eller hos publikum. 2011 var også året All the Boys Mandy Lane kom ut på kino i USA. Selv om filmen fikk blandet mottagelse skrev anmelderen i Los Angeles Times at Heard gjorde sin beste rolle så langt i karrieren og anmelderen iThe Washington Post syntes rolletolkningen hennes var «psykologisk interessant». I 2014 hadde Heard en rolle i action-thrilleren 3 Days to Kill, som ble en kassasuksess.

I 2015 hadde Heard en rolle i komediedramet Magic Mike XXL, hvor hun spilte kjæresten til hovedrollen, spilt av Channing Tatum. Som med forgjengeren, var filmen en stor suksess hos publikum. Heard hadde også en liten birolle i Tom Hoopers periode drama Den danske piken (2015) og en hovedrollene sammen med James Franco og Ed Harris i independent-krimthrilleren The Adderall Diaries (2015). Selv om anmeldelsene for sistnevnte var generelt negative, skrev Indiewire at Heard «viser mye potensial og har lykkes i et forsøk på å bli tatt mer seriøst.» Hennes fjerde rolle i 2015 var med Christopher Walken i TV-filmen One More Time, som ble sendt på Starz. For rollen som sanger og låtskriver, tok hun sangtimer og lærte å spille piano og gitar. Los Angeles Times kalte opptredenen hennes «suveren», og The Film Stage skrev at Heard gorde en «beundringsverdig jobb».

I tillegg til de andre rollene hennes i 2015 spilte Heard den kvinnelige hovedrollen i London Fields, en adapsjon av Martin Amis' roman om en klarsynt som vet at hun kommer til å bli drept. Etter pressepremieren ved Toronto internasjonale filmfestival fikk Heard's opptreden svært negative anmeldelser, og hun har senere sagt at «det var en av de vanskeligste filmene å filme, og det har vist seg å fortsatt være vanskelig...» Kort tid etter den første visningen ble filmen trukket fra utgivelse på grunn av uenigheter mellom regissøren og produsentene, og på grunn av søksmål ble ikke filmen utgitt før i 2018. Heard ble nominert til Golden Raspberry Award for dårligste skuespillerinne for sin rolle i filmen.

 2017–nåtid: DC Extended Universe og andre prosjekter 

I 2019 hadde Heard biroller i independent-dramaene Her Smell sammen med Elisabeth Moss, og Gully. Hennes eneste prosjekt som ble utgitt i 2020, var den postapokalyptiske miniserien The Stand, basert på Stephen Kings roman av samme navn. Hun spilte rollen som Nadine Cross, en skolelærer som er blant de få overlevende etter en apokalyptisk pest. Medvirkende var også James Marsden, Odessa Young, Alexander Skarsgård og Henry Zaga. Serien hadde premiere på CBS All Access i desember 2020 og endte i februar 2021. I 2021 repriserte Heards rolle som Mera i superheltenfilmen Zack Snyder's Justice League, en director's cut av 2017-filmen. Hennes neste opptreden som Mera blir i oppfølgeren til Aquaman, som er planlagt å starte innspilling sommeren 2023.

Aktivisme
Heard er en American Civil Liberties Union (ACLU) ambassadør og en menneskerettighetsforkjemper for Stand Up for Human Rights-kampanjen til FNs høykommissær for menneskerettigheter. I mai 2019 holdt hun en tale til støtte for «SHIELD Act» på Capitol Hill og diskuterte sin opplevelse av å ha fått sine private nakenbilder hacket og distribuert på internet uten hennes samtykke i løpet av lekkasjene av kjendisbilder i 2014.

Heard skrev om sine opplevelser med vold i nære relasjoner i desember 2016-utgaven av magasinet Porter og i en kommentarartikkel for The Washington Post i desember 2018. I november 2019 publiserte The New York Times en kommentarartikkel skrevet av Heard om hevnporno. Hun gjorde også en offentlig kunngjøring om vold i nære relasjoner for #GirlGaze Project.

 Privatliv 
Heard kom ut offentlig på GLAADs 25-årsjubileum i 2010, men har uttalt at «Jeg definerer ikke meg selv på en eller annen måte. Jeg har hatt vellykkede forhold til menn og nå en kvinne. Jeg elsker den jeg elsker. Det er personen som betyr noe.» Om beslutningen hennes om å komme ut, sa hun: «Jeg tror at da jeg ble klar over min rolle i media, måtte jeg stille meg selv et viktig spørsmål 'Er jeg en del av problemet?' Og jeg tror at når millioner og millioner av hardtarbeidende, skattebetalende amerikanere blir nektet sine rettigheter og nektet likestilling, må du spørre deg selv hva som er faktorene som er et epidemiproblem, og det er hva dette er.»

Heard var i et forhold med fotografen Tasya van Ree fra 2008 til 2012. I 2009 ble hun arrestert i delstaten Washington for forseelse av vold i nære relasjoner, angivelig etter å ha grepet van Ree og slått armen hennes. Det ble ikke tatt ut noen tiltale mot Heard. Politiet slettet lovlig registreringene av arrestasjonen i 2011 etter en anmodning, men tingretten i King County beholdt sine egne registreringer. I 2016 uttalte van Ree at Heard hadde blitt «urettmessig anklaget og at hendelsen hadde blitt feiltolket og over-sensasjonalisert».

I 2014 var Heard et av ofrene for icloud-lekkasjene av kjendisbilder, der hennes private nakenbilder ble hacket og distribuert uten hennes samtykke.

Etter skilsmissen fra skuespilleren Johnny Depp, datet Heard gründeren Elon Musk i ett år, til tidlig i 2018.

 Forhold til Johnny Depp 
Heard og Depp begynte å date i 2012 og ble gift i en sivil seremoni i februar 2015. I april 2015 brøt Heard Australias biosikkerhetlover da hun mislyktes i å erklære henne og Depps to hunder i tollen da de fløy til Queensland, hvor han jobbet med en film. Heard erkjente straffskyld for forfalskning av karantedokumenter og sa at hun hadde gjort en feil på grunn av søvnmangel. Hun ble ilagt en kausjon på 1000$ AUD for å ha produsert et falskt dokument. Heard og Depp ga også ut en video der de beklaget sin oppførsel og oppfordret folk til å overholde biosikkerhetslovene. The Guardian kalte saken for «den mest kjente kriminelle karantenesaken» i australsk historie.

Heard søkte om skilsmisse fra Depp i mai 2016 og fikk et midlertidig besøksforbud mot ham. Hun hevdet i begjæringen at han hadde vært verbalt og fysisk voldelig gjennom hele forholdet, som regel mens han var påvirket av rusmidler. Et forlik ble nådd i august 2016, og skilsmisseprosessen ble avsluttet i januar 2017. Heard droppet besøksforbudet, og de avga en felles uttalelse om at deres «forhold var lidenskapelig intenst og til tider ustabilt, men alltid preget av kjærlighet. Ingen av partene har kommet med falske anklager for økonomisk vinning. Det var aldri noen hensikt om å volde fysisk eller emosjonell skade.» Depp betalte Heard et oppgjør på $7 millioner, som hun lovet å donere til ACLU og Children's Hospital Los Angeles.

I juni 2018, saksøkte Depp News UK (NGN) for ærekrenkelse etter at The Sun hadde kalt ham en «konemishandler» i en artikkel i april 2018. Heard var et sentralt vitne for NGN under den høyt omtalte rettssaken i juli 2020. I november 2020 falt dommen iHigh Court of Justice, og Depp hadde tapt ærekrenkelsessaken . Dommen fant også at Heards karriere og aktivisme hadde blitt negativt påvirket av å gjøre overgrepet offentlig. Depps anke om å oppheve dommen ble avvist i mars 2021.

Tidlig i 2019 saksøkte Depp Heard for ærekrenkelse over en kommentarartikkel hun skrev om sine erfaringer med å forlate et voldelig forhold, som ble publisert av The Washington Post i desember 2018. Depp hevdet også at Heard hadde vært overgriperen, og at påstandene hennes utgjorde en bløff mot ham. Saken gikk for retten i Fairfax County, Virginia i 2022. Depp vant saken.

I august 2020 saksøkte Heard Depp og hevdet at han hadde koordinert «en trakasseringskampanje via Twitter og [ved] å organisere online-petisjoner i et forsøk på å få henne sparket fra  Aquaman  og L'Oreal».

 Filmografi 
 Film 
 År Tittel Rolle Merknader 2004  Friday Night Lights Maria 2005  Side FX Shay   Drop Dead Sexy Candy   North Country Young Josey Aimes 2006  Price to Pay Trish   Alpha Dog Alma   All the Boys Love Mandy Lane Mandy Lane 2007  Spin Amber   Day 73 with Sarah Mary  Kortfilm  Remember the Daze Julia Ford 2008 Never Back Down Baja Miller   The Informers Christie  Pineapple Express Angie Anderson 2009  ExTerminators Nikki   The Joneses  Jenn Jones   Zombieland 406   The Stepfather Kelly Porter 2010  And Soon the Darkness Stephanie  Også samprodusent The River Why  Eddy   The Ward Kristen 2011  Drive Angry  Piper  The Rum Diary  Chenault 2013  Syrup  Six  Også ansvarlig produsent Paranoia  Emma Jennings   Machete Kills  Miss San Antonio  2014  3 Days to Kill  Agent Vivi Delay 2015  The Adderall Diaries  Lana Edmond   One More Time  Jude  Magic Mike XXL  Zoe   Den danske piken  Ulla Paulson 2017  I Do... Until I Don't  Fanny  Justice League  Mera 2018  Her Smell  Zelda E. Zekiel   London Fields  Nicola Six  Filmet i 2013  Aquaman  Mera  2019  Gully  Joyce  2021  Zack Snyder's Justice League  Mera 

 TV 
 År Tittel Rolle Merknader2004  Jack & Bobby Liz Episode: "Pilot"  The Mountain Riley Episode: "A Piece of the Rock" 2005  The O.C. Ekspeditrise Episode: "Mallpisode" 2006  Criminal Minds Lila Archer Episode: "Somebody's Watching"2007  Californication Amber Episode: "California Son"  Hidden Palms Greta Matthews 8 episoder 2010  The Cleveland Show  Seg selv (stemme)  Episode: "Beer Walk!"2011  Top Gear Seg selv Episode 5 i sesong 16  The Playboy ClubBunny Maureen 7 episoder 2015  Overhaulin'''|| Seg selv|| Episode: "In Too Depp"
|-
 || The Prince || Serena || TV-film
|-
| 2020–2021 || The Stand''  Nadine Cross  7 episoder

 Musikkvideoer 
 År Tittel Artist 2003 "There Goes My Life" Kenny Chesney 2005 "I Wasn't Prepared" (Version 1) Eisley

Fotnoter

 Referanser 

 Eksterne lenker 




Kategori:Skuespillere fra USA
Kategori:Personer fra Austin